3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

บริษัทฯ มีสายผลิตภัณฑ์ 3 สายผลิตภัณฑ์หลัก ได้แก่

- ถุงพลาสติกทั่วไป ผลิตจากเม็ดพลาสติกโพลิเอททีลีนชนิดความหนาแน่นต่ำ (Low Density
Polyethylene – LDPE)

- ถุงบาง ผลิตจากเม็ดพลาสติกโพลิเอททีลีนชนิดความหนาแน่นสูง (High Density
Polyethylene – HDPE)

- หลอดดูดเครื่องดื่ม ผลิตจากเม็ดพลาสติกโพลิโพรไพลีน (PolyPropylene)

2.  การตลาด และภาวะการแข่งขัน

ในปี 2548 ที่ผ่านมาราคาน้ำมันในตลาดโลกยังคงปรับราคาขึ้นสูงตามสถานการณ์
โดยไม่มีแนวโน้มที่จะปรับราคาลดลง
ได้ส่งผลกระทบโดยตรงต่อราคาวัตถุดิบหลักเม็ดพลาสติกที่ใช้ในการผลิตของบริษัทฯ
ทำให้ต้นทุนในการผลิตเพิ่มสูงขึ้นมาก เนื่องจากราคาวัตถุดิบที่เพิ่มขึ้น
และมีการแข่งขันด้านราคาที่รุนแรงขึ้น
อันเนื่องมาจากการเพิ่มขึ้นของจำนวนผู้ประกอบการและการเพิ่มกำลังการผลิตทั้งจากคู่แข่งในประเทศและต่างประเทศ
อีกทั้งค่าเงินบาทที่แข็งค่าขึ้นต่อเนื่อง ทำให้ราคาขายมีราคาสูงขึ้น อันเป็นอุปสรรคต่อการส่งออก

ความต้องการสินค้าในตลาดมีแนวโน้มเพิ่มมากขึ้น
และในตลาดต่างประเทศจะตระหนักถึงการรักษาสิ่งแวดล้อมที่เกิดจากการใช้ผลิตภัณฑ์พลาสติกประเภทใช้แล้วทิ้งที่สามารถย่อยสลายได้
ซึ่งตรงกับนโยบายของบริษัทที่มุ่งเน้นผลิตผลิตภัณฑ์พลาสติกที่สามารถย่อยสลายได้ด้วยแสงแดด
อันเป็นโอกาสและเป็นช่องทางธุรกิจที่บริษัทมีความได้เปรียบ
บริษัทได้กำหนดกลยุทธ์ทางการตลาดของบริษัทในปีต่อไป ดังนี้

-   สร้างและขยายฐานลูกค้าใหม่ในตลาดปัจจุบัน

-   สร้างมูลค่าเพิ่มให้กับผลิตภัณฑ์ของบริษัท และสร้างความแตกต่างของสินค้าให้เหนือกว่าคู่แข่งขัน

-   พัฒนาผลิตภัณฑ์และสิ่งบรรจุให้เป็นแบบทันสมัยตามความต้องการของลูกค้า

-   ดำเนินกิจกรรมและเปิดตลาดในประเทศใหม่ ๆ เพื่อเป็นช่องทางการค้าใหม่ของบริษัทฯ

-   ขยายฐานการขายในตลาดปัจจุบันสำหรับสินค้าที่มีราคาดีและมีอัตรากำไรสูงให้มากยิ่งขึ้น

ในรอบปี 2548 บริษัทฯ ไม่มีลูกค้ารายใหญ่รายใดรายหนึ่งที่มียอดการสั่งซื้อถึงร้อยละ 30
ของมูลค่าการขายรวม และไม่ได้ทำสัญญาการซื้อขายที่ผูกขาดราคาระยะยาวกับลูกค้า
เนื่องจากราคาวัตถุดิบมีการเปลี่ยนแปลงอยู่เสมอ ทำให้ราคาขายต้องเปลี่ยนแปลงตามไปด้วย

3.3 การจัดหาผลิตภัณฑ์

วัตถุดิบหลักที่ใช้ในการผลิตคือเม็ดพลาสติก Polyethylene และ Polypropylene
ในการจัดซื้อวัตถุดิบต้องคำนึงถึงคุณภาพของวัตถุดิบที่ได้มาตรฐานเป็นสำคัญ
และราคาวัตถุดิบก็เป็นปัจจัยสำคัญในการพิจารณาตัดสินใจซื้อ
เนื่องจากราคามีความเคลื่อนไหวตามกลไกของตลาด
บริษัทฯได้ติดตามราคาทั้งในประเทศและต่างประเทศอย่างต่อเนื่อง
เพื่อให้การสั่งซื้อแต่ละครั้งให้ความมั่นใจได้ว่าสามารถจัดหาวัตถุดิบในราคาที่สมเหตุสมผลกับราคาตลาดในขณะนั้น
ประกอบกับบริษัทฯได้จัดทำแผนการจัดซื้อให้สอดคล้องกับการหมุนเวียนของวัตถุดิบในคลังสินค้าเพื่อลดต้นทุนวัตถุดิบคงคลัง

ในปี 2548 บริษัทฯได้จัดซื้อวัตถุดิบจากแหล่งภายในประเทศและต่างประเทศ เช่น
แถบเอเชียและตะวันออกกลาง ในสัดส่วนแหล่งภายในประเทศกับต่างประเทศ ร้อยละ 51 : 49
ของปริมาณวัตถุดิบทั้งหมด บริษัทฯไม่มีการตกลงซื้อวัตถุดิบจากผู้ขายแหล่งใดแหล่งหนึ่งเป็นการเฉพาะ
จึงไม่มีความเสี่ยงในการจัดหาวัตถุดิบในกรณีที่เกิดการขาดแคลนวัตถุดิบ ในหลายปีที่ผ่านมา
บริษัทฯไม่เคยประสบปัญหาขาดแคลนวัตถุดิบในการผลิต
นอกจากนี้ยังจัดหาแหล่งวัตถุดิบใหม่เพิ่มขึ้นด้วย
ในการดำเนินการจัดซื้อได้คำนึงถึงความสัมพันธ์ที่ดีต่อคู่ค้าเพื่อการเจริญเติบโตที่ดีไปพร้อมๆ กัน

ในการประกอบธุรกิจ
บริษัทฯได้ตระหนักถึงการใช้วัตถุดิบในการผลิตสินค้าและการจัดการของเหลือหรือของเสียจากการผลิตไม่ให้เกิดผลกระทบต่อสิ่งแวดล้อมและชุมชน
มุ่งเน้นความเป็นมิตรกับสิ่งแวดล้อม สินค้าของบริษัทฯหากมีของเหลือหรือของเสียจากการผลิต
ได้มีการกำจัดอย่างถูกวิธีตามแนวทางระบบบริหารจัดการสิ่งแวดล้อมมาตรฐาน ISO 14001
ซึ่งบริษัทฯได้ดำเนินการพัฒนาอย่างต่อเนื่อง ในการลดผลกระทบทางด้านสิ่งแวดล้อมและชุมชน
โดยเฉพาะอย่างยิ่งด้านการบริหารการจัดการ
บริษัทฯยังให้ความสำคัญต่อระบบการบำบัดน้ำเสียด้วยการติดตั้งระบบบำบัดน้ำเสียทุกโรงงาน
ซึ่งเป็นหนึ่งในนโยบายหลักของบริษัทฯ คือ สำนึกในความรับผิดชอบต่อสิ่งแวดล้อมและสังคม

3.4 งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

ไม่มี